ભારતમાંથી લાલ ચંદનની વિદેશમાં નિકાસ કરવા પર પ્રતિબંધ છે. પરંતુ વિદેશમાં રક્ત ચંદનની ખુબ માંગ હોવાથી સ્મગલિંગ દ્વારા વિદેશ મોકલવામાં આવતા હોય છે. ભૂતકાળમાં પણ આ પ્રકારે અનેક વખત લાલ ચંદનના જથ્થા ઝડપાયા છે. પરંતુ છેલ્લા કેટલાક સમયથી આ દાણચોરી પર રોક લાગેલી હતી ત્યારે ફરીથી લાલ ચંદનની દાણચોરી શરુ થતા ડીઆરઆઇએ તપાસ હાથ ધરી છે. સુત્રોના જણાવ્યા અનુસાર મોરબીમાંથી બંને કન્ટેનર ભરાઈને સીલ થયા ત્યારે તેમાં સેનેટરી વેર્સ જ ભરવામાં આવેલું તેવું સીસીટીવી ફૂટેજ સ્પષ્ટ થયું છે. ત્યારે મોરબીથી મુન્દ્રા સુધીમાં જ રક્તચંદનનો જથ્થો લોડ થઈ ગયો હોવાની શક્યતાઓ છે.